सभी एक ही परिवार के,शादी में जा रहे थे;मृतक के परिजनों को 4-4 लाख मुआवजे का ऐलान
Chhattisgarh Bolero Accident Latest News Udpate; Follow Balod Latest News, Videos and Reports On Dainik Bhaskar छत्तीसगढ़ के बालोद जिले में बुधवार रात हुए भीषण सड़क हादसे में 11 लोगों की मौत हो गई है। ये सभी एक ही परिवार के लोग हैं, जो शादी समारोह में बोलेरो से जा रहे थे।
छत्तीसगढ़ के बालोद जिले में बुधवार रात हुए भीषण सड़क हादसे में एक ही परिवार के 11 लोगों की मौत हो गई है। सभी शादी समारोह में बोलेरो से जा रहे थे। रास्ते में ट्रक ने गाड़ी को टक्कर मार दी। इसके चलते मौके पर ही सभी की मौत हो गई। एक घायल डेढ़ साल की बच्ची ने रायपुर ले जाते वक्त दम तोड़ा है। सीएम बघेल ने मृतक के परिजनों को 4-4 लाख रुपए मुआवजे का ऐलान किया है।
जानकारी के मुताबिक, धमतरी जिले के सोरेम गांव का साहू परिवार कांकेर जा रहा था। बुधवार रात को करीब 9.30 बजे इनकी गाड़ी नेशनल हाईवे-30 पर बालोद के जगतरा पहुंची। इसी दौरान सामने से आ रहे ट्रक ने बोलेरो को टक्कर मार दी। मौके पर ही एक बच्चे, 5 महिला और 4 पुरुषों की मौत हो गई। फरार ट्रक चालक की तलाश जारी है।
घायल बच्ची ने रायपुर ले जाते वक्त तोड़ा दम
घटना के बाद हाईवे से गुजर रहे लोगों की सूचना पर पुलिस की टीम मौके पर पहुंची। फिर सभी को पोस्टमॉर्टम के लिए भेजा गया है। साथ ही घायल बच्ची को इलाज के लिए अस्पताल भेजा गया था। जहां से उसकी हालत को देखते हुए उसे रायपुर रेफर कर दिया गया था, लेकिन रास्ते में हो उसने दम तोड़ दिया।
मृतकों के नाम
सभी रोजी मजदूरी करने वाले
मृतक परिवारों से जब बात की गई तो पता चला कि यह सब सामान्य परिवार के थे और रोजी मजदूरी कर अपना जीवन यापन कर रहे थे, जिसके कारण आने वाले समय में उन्हें आर्थिक समस्याओं से भी जूझना पड़ सकता है।
तीन डॉक्टर्स की टीम कर रही पीएम
गुरूर के सऊदी में 3 डॉक्टरों की टीम पोस्टमार्टम कर रही है। यहां प्रशासनिक अधिकारी भी मौके पर मौजूद है। प्रक्रिया जल्द पूरी होने के बाद शवों को उनके गृह ग्राम के लिए रवाना किया जाएगा।
जांच के लिए स्पेशल टीम का गठन
SP डॉक्टर जितेंद्र ने बताया घटना की जांच के लिए एक स्पेशल टीम का गठन किया गया है। जल्द से जल्द फरार ट्रक चालक को गिरफ्तार कर लिया जाएगा।
हादसे पर CM ने भी जताया दुख
हादसे को लेकर मुख्यमंत्री भूपेश बघेल ने दुख जताया है। उन्होंने देर रात ट्वीट कर लिखा- ईश्वर दुर्घटना में दिवंगत आत्माओं को शांति एवं उनके परिवारजनों को हिम्मत दे।
हर संभव मदद का आश्वासन
हादसे की खबर लगते ही संजारी बालोद विधानसभा क्षेत्र की विधायक संगीता सिन्हा पीड़ित परिवारों के बीच पहुंची और उन्हें हर संभव मदद का आश्वासन दिया। इस घटना को लेकर मुख्यमंत्री से बात कर उचित मुआवजा राशि दिलाने की बात कही।